The Danish Girl (ffilm)

Mae The Danish Girl yn ffilm ddrama ffug-fywgraffyddol Brydeinig-Americanaidd a ymddangosodd yn 2015. Fe'i cyfarwyddwyd gan Tom Hooper, a fe'i seiliwyd ar y nofel o'r un enw gan David Ebershoff a gyhoeddwyd yn 2000. Ysbrydolwyd y llyfr yn fras gan fywydau'r peintwyr Danaidd Lili Elbe a Gerda Wegener. Mae Eddie Redmayne yn serennu yn y ffilm fel Elbe, un o dderbynyddion adnabyddadwy cyntaf llawdriniaeth ailgyfeirio rhyw. Mae Alicia Vikander yn chwarae rhan Wegener, ynghyd â Matthias Schoenaerts fel Hans Axgil a Ben Whishaw fel Henrik.

Fe'i sgriniwyd fel rhan o'r brif gystadleuaeth yn y 72ain Gŵyl Ffilm Fenis, ac ymddangosodd yn y rhan Gyflwyniadau Arbennig yng Ngŵyl Ffilmiau Ryngwladol Toronto 2015. Rhyddhawyd y ffilm yn gyfyngedig ar 27 Tachwedd 2015 gan Focus Features yn yr Unol Daleithiau. Rhyddhawyd y ffilm ar 1 Ionawr 2016, yn y Deyrnas Unedig gan Universal Pictures International.

 Plot 
Yng nghanol y 1920au yn Copenhagen, gofynna'r baentwraig bortreadau Gerda Wegener (Alicia Vikander) i'w gŵr, yr arlunydd tirluniau poblogaidd Einar Wegener (Eddie Redmayne), gymryd lle model benywaidd sy'n hwyr yn cyrraedd eu fflat i eistedd am baentiad. Mae'r profiad o ymddangos fel benyw yn datguddio teimladau Einar tuag at ei ryw, a'r ffaith ei fod wedi adnabod ei hunan fel benyw o'r enw Lili Elbe, drwy gydol ei oes. Dechreua hyn daith Lili tuag at adael ei hadnabyddiaeth fel Einar, un sydd wedi bod yn anodd iddi gynnal drwy gydol ei bywyd. Digwydd hyn wrth i Lili a Gerda symud i Baris; tynna bortreadau Gerda o Lili, yn ei ffurf fenywaidd, sylw gwerthwyr celf fel nad oedd ei wedi diddori yn ei gwaith o'r blaen. Ym Mharis, daw Gerda ar draws y gwerthwr celf Hans Axgil (Matthias Schoenaerts), cyfaill o blentyndod Einar (Hans oedd y bachgen cyntaf i Einar ei gusanu). Achosa'r teimladau sy'n dechrau datblygu rhwng Hans a Gerda broblemau i Gerda wrth iddi fynd drwy gyfnod o newid yn ei pherthynas gyda Lili, ond cefnoga Hans y ddau oherwydd ei deimladau o gyfeillgarwch i Lili.

Yn y diwedd, derbynia Lili un o'r llawdriniaethau ailgyfeirio rhyw o ddyn i ferch gyntaf. Gyda chymorth Dr. Warnerkos (Sebastian Koch), derbynia driniaeth dwy ran, y gyntaf yn cael gwared â'i horganau cenhedlu allanol ac wedyn, wedi cyfnod o wella, adeilada wain. Brwdfrydedd Lili i gael gwared ag unrhyw olion o'i hanatomi gwrywaidd sy'n ei harwain i ruthro'r gyfes o driniaethau, ac mae'n marw yn y pen draw o ganlyniad i'r gymhlethdodau a achoswyd. Mae'r ffilm yn cloi gyda Gerda a Hans yn ôl yn Nenmarc; mae sgarff oedd Lili yn ei wisgo ac a roddodd i Gerda cyn ei lawdriniaeth yn cael ei gipio gan y gwynt. 

 Cast 
 Eddie Redmayne fel Lili Elbe / Einar Wegener 
 Alicia Vikander fel Gerda Wegener
 Matthias Schoenaerts fel Hans Axgil
 Ben Whishaw fel Henrik
 Amber Heard fel Ulla
 Sebastian Koch fel Warnekros
 Emerald Fennell fel Elsa
 Adrian Schiller fel Rasmussen

 Rhyddhad 
Ar 4 Mawrth, 2015, datgelodd Focus Features y rhyddheir y ffilm yn gyfyngedig ar 27 Tachwedd 2015. Ymddangoswyd y ffilm am tro cyntaf yn y 72ain Gŵyl Ffilm Fenis ar 5 Medi 2015. Rhyddhawyd y ffilm ar 1 Ionawr 2016 yn y Deyrnas Unedig.

 Marchnata 
Datgelwyd y ddelwedd gyntaf o Redmayne fel Lili Elbe ar 26 Chwefror 2015. Rhyddhawyd pâr o bosteri o Redmayne a Vikander wedyn ym mis Awst. Ar 1 Medi, 2015, rhyddhawyd y rhaghysbyseb gyntaf. Ar 19 Tachwedd, 2015, rhyddhawyd clip cyntaf y ffilm.

 Acolâdau 
GwobrauGwobr CategoriDerbynydd(ion) a dewisddyn(ion)Canlyniad 72ain Gŵyl Ffilm Fenis  Queer Lion Tom Hooper Enillodd Golden Lion Tom Hooper Enwebwyd Gwobr Green Drop Tom Hooper Enwebwyd Gwobrau Ffilmiau Hollywood Hollywood Director Award Tom Hooper Enillodd Hollywood Breakout Actress Award Alicia Vikander Enillodd Hollywood Film Composer Award Alexandre Desplat Enillodd 73rd Golden Globe Awards Best Actor in a Motion Picture - Drama Eddie Redmayne I'w gyhoeddi Best Actress in a Motion Picture - Drama Alicia Vikander I'w gyhoeddi Best Original Score Alexandre Desplat I'w gyhoeddi Indiana Film Journalists Association AwardsThe Indiana Film Journalists Association Begins Nominations Process for 2015 Awards Best Director Tom Hooper I'w gyhoeddi Best Supporting Actress Alicia Vikander I'w gyhoeddi Best Actor Eddie Redmayne I'w gyhoeddi 20th Satellite Awards Best Director Tom Hooper I'w gyhoeddi Best Actor Eddie Redmayne I'w gyhoeddi Best Supporting Actress Alicia Vikander I'w gyhoeddi Best Original Score Alexandre Desplat I'w gyhoeddi Best Adapted Screenplay Lucinda Coxon I'w gyhoeddi Best Art Direction and Production Design Eve Stewart I'w gyhoeddi Best Costume Design Paco Delgado I'w gyhoeddi 22nd Screen Actors Guild Awards Outstanding Performance by an Actor in a Leading Role Eddie Redmayne I'w gyhoeddi Outstanding Performance by an Actress in a Supporting Role Alicia Vikander I'w gyhoeddi

Gwaharddiad
Gwaharddwyd y ffilm yn Catar ar sail llygredd moesol,The Independent 12 January 2016 "The Danish Girl banned in Qatar on grounds of 'moral depravity'" fe'i gwaharddwyd hefyd yn yr Emiradau Arabaidd Unedig, Oman, Bahrain, Gwlad Iorddonen, Coweit a Maleisia.The Hollywood Reporter, 13 Ionawr 2016 'The Danish Girl' Pulled From Cinemas in Qatar

 Cyfeiriadau 

Categori:Ffilmiau 2015
Categori:Ffilmiau bywgraffyddol Saesneg o'r Deyrnas Unedig
Categori:Ffilmiau bywgraffyddol Saesneg o'r Unol Daleithiau
Categori:Ffilmiau drama Saesneg o'r Deyrnas Unedig
Categori:Ffilmiau drama Saesneg
Categori:Ffilmiau drama o Unol Daleithiau America
Categori:Ffilmiau Focus Features
Categori:Ffilmiau LHDT